Analýza vplyvov na podnikateľské prostredie 
(vrátane testu MSP)	
Materiál bude mať vplyv s ohľadom na veľkostnú kategóriu podnikov:	
☐	
iba na MSP (0 - 249 zamestnancov) 	

☐	
iba na veľké podniky (250 a viac zamestnancov)	

☒	
na všetky kategórie podnikov	

3.1 Dotknuté podnikateľské subjekty
 - z toho MSP	
Uveďte, aké podnikateľské subjekty budú predkladaným návrhom ovplyvnené.
Aký je ich počet?	
Podnikateľské subjekty, ktoré sú podozrivé alebo obvinené zo spáchania trestného činu môžu byť návrhom zákona negatívne dotknuté, ak dôjde k zaisteniu majetku týchto subjektov; to platí aj pre možnosť zaistenia majetku v rámci výkonu medzinárodných sankcií, daňového konania, či preukazovania pôvodu majetku. Početnosť dotknutých podnikateľských subjektov nie je možné kvantifikovať, nakoľko nie je možné vytvoriť kvalifikovaný odhad početnosť páchania trestných činov zo strany podnikateľských subjektov. V tejto súvislosti je potrebné uviesť, že možnosť zaisťovania majetku prichádza do úvahy len v tých prípadoch, kde dotknutý subjekt porušuje zákony, t.j. pácha trestné činy, prípadne administratívnoprávne delikty. Z uvedeného dôvodu je prípadný negatívny efekt návrhu zákon potrebné vnímať ako zákonný dôsledok protiprávneho konania. 

Návrh zákona môže na druhej strane zakladať pozitívny vplyv na podnikateľské subjekty, ktoré majú v trestnom konaní postavenie poškodeného, pretože návrh zákona zefektívňuje zaisťovanie majetku na účely nároku poškodeného v trestnom konaní, a teda vytvárajú sa účinnejšie mechanizmy pre úspešné vymáhanie náhrady škody spôsobenej trestných činom.
     	
3.2 Vyhodnotenie konzultácií
       - z toho MSP	
Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií. 	
Konzultácie neboli vykonané.	
3.3 Náklady regulácie
      - z toho MSP	
3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. 	
Návrh zákona nezakladá priame finančné náklady, pretože nezavádza nová poplatky, odvody, dané, clá a pod. 

	
3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.	
Návrh zákona nezakladá nepriame finančné náklady. Cieľom zákona nie je regulácia poskytovania tovarov alebo služieb; rovnako návrh zákona nerieši otázky zamestnávania na strane podnikateľov.  

	
3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.	
Návrh zákona precizuje právnu úpravu zaisťovania majetku v dvoch rovinách – v procesnej (postup štátnych orgánov a účastníkov konania) a organizačnej (vytvorenie centralizovanej sústavy štátnych orgánov pre zaistenie majetku). Administratívne náklady môže zakladať práve zmena procesnej právnej úpravy, keďže z dôvodu rozšírenia možností zaisťovania majetku možno očakávať, že na strane podnikateľského subjektu, ktorý je v pozícii obvineného, bude potrebná aktivita v konaní, ktoré vedie k zaisteniu majetku, ako aj po zaistení majetku. Dispozície so zaisteným majetkom sú výrazne obmedzené – zužovanie alebo zrušenie zaistenia majetku podlieha vždy rozhodnutiu toho štátneho orgánu, ktorý rozhodol o zaistení a treba oň žiadať. Návrh zákona ďalej zakladá oznamovacie povinnosti ohľadom majetku – týkajú sa ako dotknutej osoby (napr. obvinený), tak aj tých subjektov, ktoré evidujú majetok (napr. kataster nehnuteľností, evidencia zaknihovaných cenných papierov). Administratívne náklady nie je objektívne možné vyčísliť, nakoľko nie je možné reálne odhadnúť mieru zaisťovania majetku v trestnom konaní, daňovom konaní, pri preukazovaní pôvodu majetku alebo pri vykonávaní medzinárodných sankcií. 
	
3.3.4 Súhrnná tabuľka nákladov regulácie

Náklady na 1 podnikateľa	
Náklady na celé podnikateľské prostredie	

Priame finančné náklady	
0	
0	

Nepriame finančné náklady	
0	
0	

Administratívne náklady	
0	
0	

Celkové náklady regulácie	
0	
0	

3.4 Konkurencieschopnosť a správanie sa podnikov na trhu
       - z toho MSP	
Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?	
Návrh zákona obmedzuje možnosti využívania majetku určeného na spáchanie trestného činu, ktorý bol použitý na spáchanie trestného činu alebo, ktorý výnosom z trestnej činnosti, resp. ktorý má nelegálny pôvod. Takýto majetok nepožíva ochranu ani podľa Ústavy Slovenskej republiky. Takýto majetok nemožno ani použiť na podnikateľské aktivity, a teda nemôže byť dotknutá konkurencieschopnosť a správanie podnikov na trhu.  	
3.5 Inovácie 
       - z toho MSP	
Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?	
Návrh zákona nezakladá vplyvy v sledovanej oblasti.